Ждановічы (Менскі раён)

Ждано́вічы — вёска ў Менскім раёне Менскай вобласьці, на паўночны захад ад Менску, за МКАДам, на шашы Р28. Ждановічы ўваходзяць у склад і зьяўляюцца цэнтрам Ждановіцкага сельсавету. Гісторыя Назва вёскі верагодна паходзіць ад доктара Здановіча, які ў пачатку ХХ стагодзьдзя знайшоў у навакольных лясах крыніцы мінэральнай вады. На набытай дзялянцы зямлі ў раёне цяперашняга санаторыя «Крыніца» ён адчыніў дом адпачынку на 10 ложкаў, жыхары якога лекаваліся мінэральнай вадой. Пазьней доктар Здановіч пабудаваў на непадалёкай чыгуначнай лініі плятформу і дабіўся, каб на ёй спыняўся цягнік «Менск — Вільня». Новы прыпынак назвалі «плятформа Здановіча», што пасьля Першай сусьветнай вайны паступова трансфармавалася ў назву «станцыя Ждановічы». Пазьней Ждановічамі пачалі таксама называць блізкую вёску Патрэба (цяперашняя частка Ждановічаў на поўдзень ад чыгункі). Патрэба вядомая з XVI стагодзьдзя. У студзені 1959 году ў вёсцы заснавалі саўгас «Ждановічы», які ў 2000-я гады стаў найбольшым у Беларусі вытворцам цяплічнай гародніны. Насельніцтва 2010 год — 7909 чалавек 1999 год — 5287 чалавек Транспарт Маецца чыгуначная станцыя, зь якой можна трапіць у цэнтар Менску на электрычцы. Канцавы прыпынак менскага аўтобуснага маршруту №44. Ходзяць тры маршруткі: дзьве ад станцыі Ждановічы да Менскага чыгуначнага вакзалу і плошчы Якуба Коласа, а таксама адна ад брамы Інтэрната глухіх дзяцей да ст. м. Пушкінская. Інфармацыя для турыстаў Помнікі архітэктуры За 5 км на паўночны захад знаходзіцца гарадзішча, датаванае VI стагодзьдзем. Крыніцы Вонкавыя спасылкі Ждановічы (Менскі раён) — сховішча мультымэдыйных матэрыялаў